Jānis Goldmanis
Jānis Goldmanis (1875. gada 11. septembris — 1955. gada 18. novembris) bija latviešu politiķis, Krievijas Valsts Domes deputāts no Kurzemes guberņas (1912—1917), latviešu strēlnieku bataljonu organizācijas komitejas priekšsēdētājs (1915), Latvijas Tautas padomes loceklis (1918—1920). Pēc Latvijas Republikas nodibināšanas bija Satversmes sapulces (1920—1922) un 1. Saeimas un 2. Saeimas deputāts no Latviešu zemnieku savienības, pirmās Pagaidu valdības zemkopības ministrs (1918—1919) un atkārtoti apsardzības ministrs (1920—1926). Viens no 1944. gada 17. marta Latvijas Centrālās padomes memoranda parakstītājiem.